Reformed Witness Hour Message of the Protestant Reformed Churches in America translated by Pastor John Flores Juan 17:3 "At Ito Ang Buhay Na Walang Hanggan" ni Rev. Carl Haak Ang ating Kasulatan para sa araw na ito ay ang Juan 17:3, ating basahin: "At ito ang buhay na walang hanggan, na ikaw ay makilala nila na iisang Dios na tunay, at siyang iyong sinugo, sa makatuwid baga'y si Jesu Cristo." Ang mga kaaway ni John Calvin, ang dakilang Repormador noong ikaw-labing anim na siglo (at siya ay maraming mga kaaway), na siyang bibigyan siya ng mataas na pagkilala, nang siya ay ipakilala bilang "ang taong nalasing sa Dios." Sinabi nila ito na may panghahamak. Sinabi nila ito na may panunuya. "Siya isang lamang," sabi nila, "puspos ng Dios," na siya namang totoo. Para sa kaluwalhatian, ang kasapatan, ng karangalan, ng kabanalan, ng kagandahan, ng biyaya, ng kapangyarihan, ng soberanong Dios, na ipinahayag sa mga pahina ng walang kamaliang Kasulatan, na bumabaha sa puso ni John Calvin. Ito ang kanyang malalim na pagnanasa upang lumuhod, upang sundin, upang magtiwala, upang sumunod, at upang luwalhatiin ang Dios. Nais nating gunitain, bilang isang iglesiang Reformed, ang pamana ng katotohanang ito ng Calvinism. Hindi ito pamana ng isang tao, kundi pamana ng katotohanan ng Banal na Kasulatan, ng kaligtasan ng ilan, hindi matatanggihang biyaya. Habang ating ginagawa ito sa darating na mga linggo, dapat nating tanggapin sa puso ang babala ng ating Tagapagligtas nang sabihin Niya sa Mateo 23 laban sa mga Fariseo na silang "na may malalaking bantayog ng mga propeta at sa mga tauhan sa kasaysayan, at kanilang pinapalamutian ang gayong mga bantayog. Tinawag sila ni Jesus dito na mga ipokreto. Hindi nila ginagawa, hindi naniniwala, hindi pinapahalagahan kung ano ang itinuro ng mga propeta. Kaya itanong dapat natin sa ating mga sarili ngayon: Mayroon ba tayong pagmamahal sa atin sarili, isang pagmamahal para sa Dios at sa Kanyang katotohanan? Kapag tayo ay namatay na, sasabihin ba sa atin na ang batang ito, ang lalaking ito, ang babaing ito, ay nagmamahal sa Dios, nabuhay para sa Dios, at nakita ito sa kanilang buhay? Si Jesus, sa ating sitas ngayon, ay nagtuturo sa atin ng esensya, ang puso kung ano ang kaligtasan. Sa Kanyang sinasabi, "Ng buhay na walang hanggan." Kanyang sinabi na, "Ang puso ng buhay na walang hanggan ay ang mismong kaloob ng pagsampalataya, pakiramdam, at masidhing kaalaman ng pagsamba, upang luwalhatiin, at upang makita ang lahat ng bagay sa Dios." Ito ang buhay na walang hanggan: ang malasing at mapuspos ng Dios, ang tunay na Dios. Ang ating teskto ngayon ay bahagi sa panalangin ni Jesus nang gabi ng Siya ay dakpin, nang Siya ay patungo na sa krus, patungo sa Kalbaryo. Ito ay isang banal na sandali. Kanyang sinabi, "Ama, ang oras ay dumarating na," ito ay ang oras na itinalaga, pinag-planuhan, sa pamamagitan ng makapangyarihang Dios, mula sa walang hanggan, nang ang Kanyang Anak ay sadyang aangkinin ang ang ating kalagayan at ilalaan ang Kanyang buhay sa krus, upang tayo ay magtamo ng buhay na Page 1 of 5
walang hanggan. Si Jesus ay lumalapit ngayon sa Dios upang dumalangin. Mababasa mo ang mga letra ng isang tao at matuto tungkol sa taong ito. Makakausap mo ang taong ito at matututo ka sa taong ito. Subalit alam mo ba, makikilala mo na walang masasabing mabuti sa iyo ang isang tao, kapag narinig mo ang taong ito sa kanyang pananalangin. Ang panalangin ay ang pagbubukas at paglalantad ng puso mo sa harap ng Dios. Binuksan ni Jesus ang Kanyang puso sa kabanatang ito at ipinapakita sa atin kung ano ang nasa Kanyang puso habang Siya ay nakaluhod sa bakuran ng langit, sa harap ng krus ng Kalbaryo. Sa panalanging ito, si Jesus ay nagbibigay ng tono ng pagtitiwala na hindi natitinag. Sa pamamagitan ng Kanyang matinding petisyon, at sa krus sa Kanyang harapan, gayonman Kanyang sinasabi sa talatang 4, "Niluwalhati kita sa lupa, pagkaganap ko ng gawa na ipinagawa mo sa akin." Paano Siya nakakasiguro? Siya ay nakakatiyak na iingatan ng Ama sa buong kapanahunan ang lahat ng ibinigay sa Kanya, "upang sila'y maging isa," sinasabi Niya, "sa natin." Paano Niya ito malalaman? Gaano Siya katiyak na Kanyang tatapusin ang kaligtasan? na lahat ng mga ibinigay ng Ama sa Kanya, ang hinirang, sa tamang panahon ay madadala sa kaligtasan? Gaano Siya kasigurado? Ang sagot ay: Kilala Niya ang Dios! Kilala Niya ang Dios di tulad ng ibang tao. At ang malaman ang Dios, Siya ay may hindi matitinag na katiyakan. At pagkatapos ating titingnan ang kaugnayan ng ating teksto sa talatang 2. Sa talatang 2 ang Panginoon ay nagsasalita ng tatlong mga bagay na ibinigay, tatlong mga bagay na pawang kaloob: "Gaya ng ibinigay mo sa kaniya ang kapamahalaan sa lahat ng laman, upang bigyan niya ng buhay na walang hanggan ang lahat ng ibinigay mo sa kaniya." Ito ay kaloob ng biyaya na para kay Cristo. Dapat itong ibigay sa iyo ng Dios. At binibigyan ka ni Jesus ng buhay na walang hanggan upang ang buhay na walang hanggan ay maging kaloob ng Dios. Hindi ito resulta ng paggawa ng kalooban ng tao. Kundi ito ay buong kaloob ng makapangyarihang biyaya. Subalit ang tanong: Ano ba ang buhay na walang hanggan? Sinagot ito ni Jesus sa Kanyang pananalangin. Kanyang sinasabi, "Ang puso ng buhay na walang hanggan, na ikaw ay makilala nila na iisang Dios na tunay, at tanging sa pamamagitan ng tunay na Dios." Ito ay tila hindi pangkaraniwan. Hindi ito pamilyar sa evangelikong Cristianismo dahil may nawala mula sa Cristianong iglesia ngayon. Ang nawala mula sa Cristianong iglesia ngayon ay ang Dios na Siyang marangal, ang Dios sa Kanyang soberano at tiyak na kaluwalhatian. Magagawa nating suriin ang lahat ng pananalita ng evangelikong Cristianismo, at ating makikita na ang sentro ng iglesia ay tao, ang sarili, ang aking pangangailangan, ang aking usapin sa lipunan. At ang Dios ay umiiral lamang bilang pantulong. Ang Dios ay umiiral na lang bilang kahalili ng tao. Tao ang nagiging sentro ng ebanghelyo. Sinasabi ng iglesia, "Hayaan mo na ipakita naming sa iyo ang magagawa ng Dios sa iyo." Subalit hindi ganito ang pakikitungo ni Santiago. Ang ebanghelyo ay tungkol lahat sa pagbabago. Ang kataasan ng tao ay hindi ang unang usapin. Kahit pa gaano siya kaepektibo, ang mismong sentro ay ang buhay sa Dios. Sinabi ni Jesus na dapat nating makilala ang Dios na buhay. At napakaliwanag na ang Kanyang sinasabi ay tungkol sa kaalamang nagliligtas, ang uri ng karunungan na binigyang kahulugan ng apostol sa II Timoteo 1:12: "sapagka't nakikilala ko yaong aking sinampalatayanan, at lubos akong naniniwalang siya'y makapag-iingat ng aking ipinagkatiwala sa kaniya." Ang makilala ang Dios ay hindi nangangahulugan, lamang, na magkaroon ng kamalayan sa Dios. Ang bawat isa sa mundo ngayon, kahit pa muslim, isang ateista, o anopaman sa mundong ito, mula sa sanggol hanggang sa may gulang na, ay may kaalaman at kamalayan sa nag-iisa, tunay, at tanging Dios. Sa Mga Roma 1:19-21 ay nagsasabi sa atin na ang lahat ng ipinaganak sa lahi ng sangkatauhan ay kilala ang Dios, Page 2 of 5
ang mga ito ay may kamalayan sa Kanya. Sinasabi ng Dios na ito ay ipinahayag ng Dios sa kanila; Kanyang ipinahayag ito sa kanila sa sangnilikha, upang masasabi ng apostol, "Mula sa pagkalikha," kilala nila ang Dios. Gayonman hindi nila niluwalhati Siya bilang Dios. Ang kamalayan sa Dios ay hindi matatakasan. Ang karunungang ito ay hindi naghahatid sa kaligtasan sa pamamagitan ng sangnilikha. Subalit sinasabi ng apostol na ang tao ay walang maidadahilan. Kahit maging ang kaalaman sa Dios ay hindi lamang impormasyon, tamang impormasyon, tungkol sa Dios. Muli, sa panahon ni Jesus, ang mga Fariseo at pinuno ng mga Judyo ay maraming kaalaman din nito. Ang mga tao at alagad ay may pagkakataon din nito. Subalit ito ay pareho lamang na siyang kaalaman sa Dios - magtaglay ng tamang impormasyon, o bilang maging mag-aaral ng Biblia. Ang isang tao ay maaaring maging isang mag-aaral ng Biblia at hindi kilala ang Dios, hindi Siya kilala ng personal na nagbibigay ng resulta ng espiritual na kapanganakan sa kanyang puso at kaluluwa. Ang makilala ang Dios ay resulta ng karanasan ng kapangyarihan ng Dios na buhay upang iligtas ka mula sa iyong kasalanan at mula sa kapangyarihan ng kasalanang ito - hindi lang mga gawa ng kasalanan, kundi sa kapangyarihan din nito. Ang salitang "makilala" dito ay ginamit ni Jesus tulad sa ibang Kasulatan, ay nangangahulugan ng masidhing pagmamahal. Ang salitang "makilala" dito, ay nangangahulugan, na ating mababasa sa Mga Roma 5:5, na ang Espiritu Santo ay tumakip sa ating mga puso ng pagmamahal ng Dios. Ibig sabihin nito na Kanyang ibinibigay sa atin na malaman ang katotohanan ng ating mga sarili bilang hindi nararapat, walang maidadahilan, karapat-dapat sa kaparusahan na mga makasalanan. At ating nalalaman ang kamangha-manghang pag-ibig ng Dios, matatagpuan ang tanging pinagmumulan sa Dios, at sa pagbibigay sa Kanyang Anak, na si Jesu Cristo. Mga Roma 5:8: "Datapuwa't ipinagtatagubilin ng Dios ang kaniyang pag-ibig sa atin, na nang tayo'y mga makasalanan pa, si Cristo ay namatay dahil sa atin." Ang malaman ang Dios, ay nangangahulugan, una sa lahat, na kilala ako ng Dios mula sa walang katapusan, tulad sa panalangin ni Jesus, "Sila ay sa iyo, Ama. Ikaw na nagbigay sa kanila sa akin." At nakikilala ako ng Dios, gumagawa ng isang malalim na kaalaman sa aking puso upang aking makilala ang aking Panginoon at Tagapagligtas. Kanyang inilalagay ang aking mga paa, sabi ng mang-aawit, sa batuhan. Kanyang itinataas ako mula sa putikan at Kanyang itinatatag ako. Ang sinasabi ni Jesus dito ay tungkol sa pagkaalam sa tanging tunay na Dios. Dapat nating malaman ito tungkol sa Kanya una sa lahat, na Siya ang tanging Dios; walang iba. "AKO'Y AKO NGA," sinabi Niya kay Moses (Exo. 3:14). "Ito ang aking pangalan." Narito ang unang katotohanan. Na ang lahat ay katotohanan at ito ang realidad: AKO NGA. Ito ang Dios. Walang sinoman ang makakapagsabi, "Eh, pinili ko na huwag manampalataya sa Kanya. Hindi Siya umiiral malibang pairalin Ko lang Siya." Sa ating kalikasan, tayong mga tao ay tumatanggi sa Kanya para sa ating pagkawasak. Ating pakinggan si Jesus tungkol sa tanging tunay na Dios; dahil kilala Siya ni Jesus. Ito ang tunay na Dios, sinasabi ni Jesus, na ito ay "banal" (v.11). Tanging ang Dios lamang ang banal. Ang Kanyang kabanalan ay nangangahulugan na Kanyang pinahahalagahan ang kabutihan. Ito ang pinakaunang bagay na humaharap sa atin kapag tayo ay dinala sa isang kaligtasang relasyon kasama ang Dios. Nagkaroon ka na ba ng karanasan, minamahal, na binantayan ng Dios? Ikaw ba ay nabahala, sa pinakamalalim na bahagi ng buhay mo, na naisip mo ang Dios at ang Dios ay banal at ikaw ang sumalangsang at ikaw ay isang makasalanan? Kung hindi mo pa ito naranasan, hindi mo pa kilala ang Dios. Tanging sa ganitong paraan nating malalaman ang tunay na Dios. Sinabi ni Jesus, pangalawa, na ang tunay na Dios na ito ay nakakabatid ng lahat. Mula sa panalangin, napakalinaw na nauunawaan ni Jesus na nalalaman ng Dios ang lahat ng mga bagay, kahit pa ang Page 3 of 5
kamatayan ng Kanyang sariling Anak. Ang Dios na ito ay kilala si Jesus at, kilala rin tayo - ang ating mga pananalita at ating mga lihim, ating mga iniisip. Dapat nating makilala ang Dios bilang Dios na nakakabatid ng lahat ng bagay. Hindi tayo dapat matukso na gumawa ng sarili nating Dios, iniisip na maaari nating dayain ang Dios at hindi ito nakikita ng Dios. Sinasabi mo, "Ako'y Cristiano," subalit ginagawa mo ang sarili mong paraan, na tulad sa sanlibutan. Nalalalaman lahat ito ng Dios. Ibig sabihin nito na ang puso ng isang relasyon na dapat mayroon tayo sa Dios ay katapatan. Nalalaman ng Dios. Hindi natin dapat itago ang ating kasalanan mula sa Dios. Dapat nating ipahayag ito. Dapat tayong magtiwala sa Kanya kay Jesu Cristo. At pagkatapos, sa huli, si Jesus sa buong kabanata, ay nagpapakita na ang tunay na Dios ay ang soberanong Dios, ang Dios na gumagawa ng lahat nang Kanyang ibig na gawin, lahat ng layunin ng Kanyang payo ay na kay Jesu Cristo. Dahil Siya ay soberano, Siya ang Dios na dapat nating sundin. Dapat nating hanaping gawin ang Kanyang kalooban ng higit sa ating kalooban. Dapat nating itanong sa ating mga sarili ngayon ang tanong na: "Atin bang nakikita ang kalooban ng Dios nang hindimasaya sa ating buhay?" Ang Dios ay soberano. Siya ay Dios at Hari. Atin bang kilala ang tanging tunay na Dios bilang soberano sa lahat ng Kanyang pamamaraan? Ang buhay na walang hanggan ay malalim, mapagmahal na karunungan sa tunay, banal, nakakaalam ng lahat ng bagay, at tiyakang soberanong Dios. Subalit may suliranin. Ito ay ang pinaka-problema ng ating pagkatao. Hindi ito isang problema na ating dinadala sa ating puso ngayon - tungkol sa ating trabaho, tungkol sa ating pag-aasawa, tungkol sa ating pansariling pagkabahala. Ang mga ito ay mahahalaga din naman. Subalit may problema tayo: Paano ko makikilala ang Dios? Nakita ko sa aking pagkatao na nais lumayo mula sa Dios na ito. Aking nakita ang aking laman na laban kung sino Siya - na Siya ay banal. Nauunawaan ko ng lubos ang binibigyang diin ngayon ng higit pa sa Cristianismo na ang Dios ay ibinababa sa sukatan ng tao kung ating aasahan ang iglesia na maging lubos. Wala tayong masabi ng lubos tungkol sa Dios, dahil ating nalalaman ng madali na sa ating laman tayo ay taliwas sa Kanya. Hindi tayo nagpapasakop sa Kanya. Tayo ay natatakot sa Kanyang karangalan. At kapag ang Kanyang pag-ibig at biyaya ay nakaabot sa ating mga puso at ipinakikita nito na tayo ay makasalanan, itinatanong natin, "Paano ko Siya makikilala?" Idinadagdag ni Jesus ang mga magagandang salitang ito: "Ito ang buhay na walang hanggan, na ikaw ay makilala nila na iisang Dios na tunay, at siyang iyong sinugo, sa makatuwid baga'y si Jesu Cristo." Ang salitang ito ay nagpapakita tungkol sa Dios kaysa sa ibang mga bagay. Ipinapakita ang Kanyang biyaya. Si Jesu Cristo ay mahalaga at walang hanggang Anak ng Dios na dumating sa laman, na ipinadala ng Dios. Ang Dios ang nagsugo sa Kanya, hindi ayon sa kahilingan o paanyaya ng sangkatauhan. Subalit ipinadala Siya ng Dios sa impierno para sa Kanyang mga anak, sa impierno ng mga malaya Niyang pinili at sa walang hanggan, na Kanyang ipawalang-sala tayo at dalhin tayo sa Dios. Sinasabi nito sa atin kung ano ang kahulugan na makilala ang Dios. Ang buhay na walang hanggan ay ang makilala ang Dios sa pamamagitan ni Jesu Cristo, na aking Tagapagligtas. Ito ay ang makilala Siya sa mukha ng Kanyang pinagpalang Anak na si Jesu Cristo. II Corinto 4:6, "Yamang ang Dios, ang nagsabi, Magniningning ang ilaw sa kadiliman, na siyang nagningning sa aming mga puso, upang magbigay ng liwanag ng pagkakilala sa kaluwalhatian ng Dios sa mukha ni Jesu Cristo." Ito ang kahulugan ng mga salitang "at si Jesu Cristo." Bilang Dios, sa pasimula, nang wala pang anoman, nagsalita sa kadiliman, "Magkaroon ng liwanag," at nagkaroon nga; Ang Dios ay nagsalita sa Page 4 of 5
makapangyarihang biyaya sa kadiliman ng ating mga puso na hindi natin magawang piliin Siya, at nagsalita sa liwanag ng kaluwalhatian ng Dios sa larawan ni Jesu Cristo. Sinabi ni Jesus kay Felipe, "Ang nakakita sa akin ay nakakita sa Ama." Sa pamamagitan ng napako at nagbangon na Tagapagligtas na si Jesu Cristo, tayo sa pamamagitan ng biyaya, ay dinala at ibinigay upang makilala natin ang Dios bilang Dios. Nang buksan ni Jesus ang libingan ni Jose, dumating sa pamamagitan ng nakasarang pintuan, gayon si Jesus ay nagpahayag sa atin bilang Dios. At ito ang buhay na walang hanggan - ang makilala ang Dios at si Jesu Cristo na Siyang ipinadala. Mayroon ka ba ngayon, ng buhay na walang hanggang ito? Hindi sinabi ni Jesus, "Ito ang mangyayari..." Sinabi ni Jesus "Ito ay ngayon mismo." Ang buhay na walang hanggan ay hindi isang bagay na "mangyayari pa lang." Ito ay tunay na ganap sa dakila at maluwalhating kaharian kapag lahat ng ating pagdurusa at mga kasalanan ay mapawi na. Subalit ang buhay na walang hanggan ay hindi makapaghihintay hanggang sa krus. Ito ay ngayon! Mayroon alinman sa dalawa, walang hanggang kamatayan, o walang hanggang buhay. Nasa iyo ba ang buhay na walang hanggan? Ang patotoo ng Espiritu sa inyong puso na inyong nararanasan ay ang kamangha manghang pag-ibig at kapangyarihan na iligtas mula sa kasalanan. At binibigyan Niya ng pagnanasa na ikaw ay maging tulad Niya, na ikaw ay lumakad sa Kanyang mga hakbang, na iyong pahalagahan Siya, na iyong nasain Siya, na ikaw ay magpasakop sa Kanya, na iyong makilala Siya bilang iyong mapagbiyayang Tagapagligtas. Ito ang buhay na walang hanggan: ang malasing sa Dios, ang mapuspos ng kabuuan ng Dios. Manalangin tayo. Ama sa langit, nagpapasalamat kami sa Iyo para sa kapahayagan Mo po sa pahina ng banal na Kasulatan. Aming nakikilala Ka sa pamamagitan ng Kasulatan, at sa pangangaral kami ay nasa harapan ng Iyong kaluwalhatian. Ipagkaloob na kami ay mapuspos ng Iyong kabuuan. Sa pangalan ni Jesus, Amen. Page 5 of 5